# Eslaus orientals

Els eslaus orientals són pobles eslaus que parlen llengües eslaves orientals. Antigament, era la principal població de l'estat medieval de la Rus de Kíev, però al segle xvii ja incloïa els russos, ucraïnesos i belarussos.

## Història
### Fonts

Se sap relativament poc sobre els eslaus orientals abans aproximadament de l'any 859, la data en què comença la Crònica de Nèstor. Les raons són l'aparent absència d'un llenguatge escrit (l'escriptura ciríl·lica, creada al voltant del 863 va ser específicament d'adopció eslava) i la llunyania de les terres eslaves. El poc que se sap prové d'excavacions arqueològiques, relats de viatgers estrangers a la terra de la Rus i anàlisis lingüístiques comparatives de les llengües eslaves.
S'han trobat molt pocs documents d'origen rus datats abans del segle xi (cap d'ells datat abans del segle x). El primer manuscrit amb important informació sobre la història de la Rus és la Crònica de Nèstor, escrita a finals del segle xi i principis del segle xii. S'hi enumeren les dotze unions tribals eslaves que, pels volts del segle ix, s'havien assentat entre el Mar Bàltic i la mar Negra. Aquests unions tribals van ser polans, drevlians', dregovitxi, radimitxi', viatitxi,krivitxi,eslovens ilmen', dulebes (coneguts més endavant com a volinians i bujans), croates blancs, severians, ulitxi, tivertsi.

### Migracions

No hi ha consens entre els estudiosos pel que fa a l'urheimat dels eslaus. En el primer mil·lenni de la nostra era, els colons eslaus és probable que hagin estat en contacte amb altres grups ètnics que es van mudar a l'altra banda de la plana d'Europa oriental durant les Invasions bàrbares. Entre els segles ix i ix, els sàrmates, huns, alans, àvars, búlgars i magiars passen per l'estepa pòntica en les seves migracions cap a l'oest. Encara que alguns d'ells podrien haver subjugat els eslaus de la regió, aquestes tribus estrangeres deixaren poques empremtes en les terres eslaves. L'alta edat mitjana també va contemplar l'expansió eslava com a agricultor i apicultor, caçador, pescador, pastor, i paranyer. Al segle vuitè, els eslaus eren el grup ètnic dominant a la plana d'Europa oriental.
Cap a l'any 600 dC, els eslaus s'havien dividit lingüísticament en les branques meridional, occidental, i oriental. Els eslaus orientals practicaven la tala i crema, un mètode agrícola que estava ben adaptat als boscos sense fi en què es van establir. Aquest mètode d'agricultura va implicar aclarir extensions de boscos amb foc, conrear-les i abandonar-les als pocs anys. La tala i crema requereix un moviment freqüent, ja que els sòls conreats d'aquesta manera només donen bones collites durant uns anys abans d'esgotar-se, i la dependència de l'agricultura de tala i crema dels eslaus de l'Est explica la seva ràpida propagació a través d'Europa de l'Est. Els eslaus orientals van inundar Europa de l'Est en dos corrents. Un grup de tribus es van assentar al llarg del riu Dnièper, en el que avui és Ucraïna, i Belarús al Nord, que després es va estendre cap al nord fins al nord de la vall delVolga, a l'est de l'actual Moscou i cap a l'oest fins a les conques del nord de rius Dnièster i Buh Meridional de l'actual Ucraïna i sud d'Ucraïna.
Un altre grup d'eslaus orientals emigrà des de Pomerània al nord-est, on es van trobar amb el varegs del Kaganat Rus i va establir un important centre regional a Nóvgorod La mateixa població eslava també va establir l'actual óblast de Tver i la regió de Belozersk. Havent arribat a les terres dels mari prop de Rostov, es va vincular amb el grup d'immigrants eslaus del Dnièper.

### Període pre-kievà

En els segles viii i ix, les branques al meridionals de les tribus eslaves orientals havien de pagar tribut als khàzars, un poble de parla turquesa que va adoptar el judaisme a la fi del segle viii o ix i va viure a les regions del sud del Volga i el Caucas. Aproximadament en el mateix període, els eslaus ilmen i krivitxi van ser dominats pels varegs del Kaganat Rus, que controlava la ruta comercial entre el Mar Bàltic i l'Imperi Romà d'Orient.
Els primers centres tribals dels eslaus orientals incloïen Nóvgorod, Izborsk, Polotsk, Gnezdovo i Kíev. L'arqueologia indica que van aparèixer al llindar del segle x, poc després que els eslaus i finesos de Nóvgorod s'haguessin rebel·lat contra els nòrdics i els van obligar a retirar-se a Escandinàvia. El regnat d'Oleg de Kíev al segle x va ser testimoni de la tornada dels varegs a Nóvgorod i el trasllat de la seva capital a Kíev sobre el Dnièper. A partir d'aquesta base, la mesclada població varega-eslava (coneguda com a Rus') va posar en marxa les expedicions contra Constantinoble.
Al principi, l'elit governant va ser principalment nòrdica, però va ser eslavitzada ràpidament a mitjan segle. Sviatoslav I de Kíev (que va regnar al 960) va ser el primer governant rus amb un nom eslau.

## Moderns eslaus orientals

Els moderns pobles eslaus orientals i els grups ètnics són:
* Russos
** Pomors
** Polekhs
** Goriuns
** Kamtxadals
** Russos lipovans
** Cosacs
*** Cosacs del Don
*** Cosacs del Kuban
*** Cosacs de Terek
*** Cosacs d'Astracan
*** Cosacs de l'Ural
*** Cosacs d'Orenburg
*** Cosacs de Sibèria
*** Cosacs de Semiretxensk
*** Cosacs del Baikal
*** Cosacs de l'Amur
*** Cosacs d'Ussuri
* Rutens
** Belarussos
*** Poleszuks
** Ucraïnesos
*** Poleszuks
*** Hutsuls
*** Boicos
*** Lemkos
*** Rusins (també considerats com a nació separada)

## Referències

* ↑ Encyclopædia Britannica On-line
* ↑ Richard Pipes. (1995). Russia Under the Old Regime. Nova York: Penguin Books. pp. 27-28

## Bibliografia

* Г.В.Вернадский Древняя Русь http://www.erlib.com/Георгий_Вернадский/Древняя_Русь/1 Arxivat 2019-01-19 a Wayback Machine.;
http://gumilevica.kulichki.net/VGV/vgv1.htm; http://www.rodstvo.ru/rus/hist/ver1.htm Arxivat 2009-03-01 a Wayback Machine. и др.
* Aquest article incorpora material de domini públic de les pàgines web o documents de la Biblioteca del Congrés d'Estudis de País. - Rússia